Eduardas Gutauskas

Eduardas Gutauskas (1937 m. sausio 1 d. Alytuje – 2001 m. spalio 11 d. Kaune) – Lietuvos operos dainininkas, Kauno valstybinio muzikinio teatro solistas, tenoras.Arvydas Karaška, „Eduardas Gutauskas“, Visuotinė lietuvių enciklopedija, www.vle.lt. 

 Biografija 
Eduardas Gutauskas gimė Alytuje, tačiau prasidėjęs karas nubloškė šeimą į Joniškio rajoną, Girnių kaimą, kur prabėgo būsimo dainininko vaikystė.„Eduardas Gutauskas ir Juozas Malikonis“, „Spindulio“ spaustivė, 1989 (KVMT archyvas, Segtuvas „Eduardas Gutauskas“) Pašauktas į karinę tarnybą, tarnavo aukšto karininko asmeniniu vairuotoju. Grįžęs iš kariuomenės įstojo į Karaliaučiaus (Kaliningrado) vakarinę muzikos mokyklą. Dirbo tolimųjų reisų autobusų vairuotoju.Rūta Kanopkaitė, „Nabūties pašauktieji“, Kauno diena, 2002 09 21, N. 219 (16769) Po konsultacijų Klaipėdos ir Vilniaus muzikos mokyklose, 1964 m. įstojo mokytis į Vilniaus konservatoriją pas profesorių Zenoną Paulauską.Rūta Kanopkaitė, „Gyvenimas, pratęstas kitų atmintyje“, Kauno diena, 2007 01 03, www.kauno.diena.lt  Dar bestudijuodamas trečiame konservatorijos kurse (1967 m.), debiutavo Fausto vaidmeniu Šarlio Guno operoje „Faustas“.Ramutė Vaitiekūnaitė, „Artistą reikia matyti scenoje“, Kauno diena (Santaka), 2000 01 08, 11 p. Įvertinęs lyrinį balsą tuometinis teatro direktorius S. Rudaitis pakvietė Eduardą vaidinti Džiakomo Pučinio operoje „Mergaitė iš vakarų“.„Eduardas Gutauskas. Nekrologas“, KVMT 2001 10 11 (KVMT archyvas, Segtuvas „Eduardas Gutauskas“) Daug pagalbos sulaukė iš savo dėdės Kazimiero Gutausko, tuo metu dainavusio Vilniaus Operos ir baleto teatre, iš kurio partitūrų dažnai ir mokėsi.

1970 – 1976 m. dirbo Operos ir baleto teatro solistu.1972 – 1973 m. stažavosi Tbilisio konservatorijoje pas D. Andguladzę. Tbilisio teatre paruošė Alfredo vaidmenį Džiuzepės Verdžio operoje „Traviata“ ir Rudolfo vaidmenį Džiakomo Pučinio operoje „Bohema“. 1976 m. perėjo dirbti į Kauno valstybinį muzikinį teatrą, kur debiutavo Alfredo partija Džiuzepės Verdžio operoje „Traviata“.Daina Klimauskaitė, „Solisto debiutas Kaune“, Kauno tiesa, 1976 11 06, N. 30 Kauno muzikiniame teatre dirbo iki pat mirties, 2001 m.Ramutė Vaitiekūnaitė, „Paslaptingą pėdsaką pasufleravo laiškas“, Kauno diena, 2001 10 15, 6 p.Eduardas Gutauskas (1937–2001), Nekrologas, Kauno diena, 2001 10 15, 22 p.

 Vaidmenys 
Per savo kūrybinio darbo laikotarpį Eduardas Gutauskas sukūrė 97 vaidmenis operose, operetėse ir miuzikluose. Tarp jų – Fausto vaidmenį Šarlio Guno operoje „Faustas“, Alfredo – Džiuzepės Verdžio operoje „Traviata“, Almavivos – Džoakino Rosinio operoje „Sevilijos kirpėjas“, Lenskio – Piotro Čaikovskio operoje „Eugenijus Oneginas“, Kanijos - Rudžero Leonkavalio operoje „Pajacai“, Populesko ir Leopoldo vaidmenis Imrės Kalmano operetėse „Grafaitė Marica“ ir „Silva“, Bazilio – Franco Leharo operetėje „Linksmoji našlė“, Kunigaikščio – Gijos Kančelio „Piršlės išdaigos“, Liutauro – Jurgio Karnavičiaus operoje „Gražina“ ir kt.Eduardo Gutausko vaidmenų sąrašas, Kauno valstybinio muzikinio teatro archyvas, Segtuvas „Eduardas Gutauskas“Giedrius Kuprevičius, „Šventė neateina be darbo“, Kauno tiesa, 1981 01 25, N. 4 (719)

 Kita kūrybinė veikla 
Eduardas Gutauskas dėstė Kauno Juozo Gruodžio konservatorijoje. Dainavo Maskvos, Minsko, Rygos, Tartu, Talino, Tbilisio teatruose. Be koncertinės veiklos Lietuvoje, gastroliavo su koncertais Vokietijoje, Jungtinėse Amerikos Valstijose.

Solistas rašė straipsnius į periodinę spaudą teatro tema, daug laiko skyrė Kauno muzikinio teatro archyvo kaupimui, norėdamas padaryti pradą teatro muziejui.Kristina Kučinskaitė, „Išeidamas artistas, dienoraštyje paliko atsisveikinimo laišką“, Respublika (Gyvenimas), 2001 10 17, 22 p.Laimonas Inis, „Solistas įsitikinęs, kad komiškos operetės scenos dažnai atspindi gyvenimą“, Kauno diena, 1999 04 24, N.93 (15730) Daug metų ėjo Fortūnų apdovanojimo žiuri pirmininko pareigas, buvo teatro partinės organizacijos sekretorius.Vienas klausymas delegatui: „Kas paskatino įstoti į Komunistų partiją?“, Kauno tiesa, 1986 01 24, N.20

2001 m. iš Petro Venclovos perėmė Lietuvos teatro sąjungos Kauno skyriaus pirmininko pareigas.Konrado naujienos, „Teatralai turi naują vadą“, Kauno diena, 1999 01 16, N.12 (15649)

Per laikotarpį nuo 1960 m. iki 1998 m. surengė apie pusantro tūkstančio koncertų.

 Apdovanojimai 
1980 m. Eduardui Gutauskui suteiktas Lietuvos nusipelnusio artisto garbės vardas.

 Nuorodos 
 Eduardo Gutausko sukurtų vaidmenų sąrašas

 Šaltiniai 

Kategorija:Lietuvos operos dainininkai
Kategorija:Lietuvos kultūros veikėjai
Kategorija:Tenorai